En af betjentene blev sparket i hovedet, mens hans kollega blev bidt i skulderen. Episoden fandt sted halv tre natten til søndag på Niels Ebbesens Gade i Aalborgs centrum, hvor patruljen undersøgte den berusede mand. Det endte med, at den 20-årige mand sparkede den ene betjent flere gange i hovedet og bed den anden, inden de to betjente fik pacificeret manden med peberspray. Den anholdte mand bliver fremstillet i grundlovsforhør i løbet af søndagen.

Opsummering:
En 20-årig beruset mand endte lørdag nat med at overfalde to betjente i Aalborg.